《王唯贤东里草堂》
元代·成廷圭

平安一桥吾旧游，君屋乃在桥东头。晚山得月更宜酒，春水到门还放舟。

太守诗成写素壁，老夫兴发思沧洲。淮南丛桂不得往，抚卷因之生远愁。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。